1. ปัจจัยความเสี่ยง

  ลักษณะธุรกิจของบริษัทฯ ปัจจัยความเสี่ยงที่อาจเกิดขึ้น
  แนวโน้มหรือความเป็นไปได้ที่จะเกิดความเสี่ยง เป็นดังนี้ คือ

1.  ความเสี่ยงในการประกอบธุรกิจ

  ภายหลังจากบริษัทฯ ได้เข้าสู่กระบวนการฟื้นฟูกิจการ
  ต่อเนื่องมาจนถึงในระหว่างการปฏิบัติตามแผนฟื้นฟูกิจการนั้น
  บริษัทฯได้วางแนวการดำเนินธุรกิจออกเป็น 3 แนวทาง คือ

  1.1.1 การพัฒนาที่อยู่อาศัยทั้งในแนวราบและแนวสูง ทั้งในรูปแบบการขาย การเช่าระยะยาว
  และการเช่าระยะสั้น โดยการนำโครงการ และ
  ที่ดินของบริษัทฯที่ปราศจากภาระและยังคงเหลืออยู่ภายหลังจากปรับโครงสร้างหนี้และโอนทรัพย์เพื่อชำระหนี้ตามแผนฟื้นฟูกิจการ
  มาพัฒนาในรูปแบบต่างๆที่สอดคล้องกับความต้องการของตลาด
  เนื่องจากสินทรัพย์ทั้งหลายของบริษัทฯเป็นทรัพย์ที่ไม่มีภาระ
  ทำให้มีต้นทุนและค่าใช้จ่ายทางการเงินที่ต่ำ
  การพัฒนาโครงการดังกล่าวจะเป็นสร้างรายได้และผลกำไรในระยะสั้นให้กับกิจการ

2.  การพัฒนาโครงการประเภทโรงแรม การสันทนาการและธุรกิจที่เกี่ยวข้อง
    เนื่องจากในช่วงปลายปีบัญชี 2549
    หลังจากบริษัทฯได้ดำเนินการตามแผนฟื้นฟูกิจการจนสำเร็จตามแผน
    และสามารถออกจากแผนฟื้นฟูกิจการได้ในเดือน พฤศจิกายน 2549 นั้น
    บริษัทฯได้มีผู้ร่วมลงทุนใหม่จากต่างประเทศที่จะช่วยเสริมศักยภาพในการดำเนินธุรกิจให้มั่นคง
    กว้างขวาง และ หลากหลายมากยิ่งขึ้น
    บริษัทจึงมีแผนที่จะเข้าสู่ธุรกิจประเภทโรงแรมอย่างต่อเนื่อง
    อันจะเป็นการสร้างรายได้ในระยะยาวให้กับกิจการได้อย่างมั่นคง

  1.1.3 การรับบริหารโครงการ ใ นรูปแบบต่างๆ ในช่วงต้นปีบัญชี 2549 บริษัทฯ
  ซึ่งกำลังอยู่ในระหว่างการปฏิบัติตามแผนฟื้นฟูกิจการที่ได้รับมติยอมรับแผนจากเจ้าหนี้
  และได้รับความเห็นชอบจากศาลล้มละลายกลาง
  ได้เข้าทำสัญญาร่วมดำเนินโครงการบ้านเอื้ออาทร กับ การเคหะแห่งชาติ จำนวน 20,000
  หน่วย มูลค่าโครงการ 8,400 ล้านบาท
  โดยมีโครงการต่างๆอยู่ในระหว่างการดำเนินโครงการจำนวนประมาณ 10,000 หน่วย
  ในส่วนที่เหลืออีก 10,000 หน่วย ต้องชะลอออกไปก่อน
  เป็นที่คาดว่าจะสามารถดำเนินโครงการส่วนที่เหลือต่อไปได้จนครบตามจำนวน ตั้งแต่ปี 2551
  เป็นต้นไป

1.  ความเสี่ยงด้านต้นทุนโครงการ

  ในช่วงแรกของการพัฒนาสินทรัพย์เดิมเพื่อนำออกขาย หรือ ให้เช่า เป็นการนำอาคาร
  และห้องชุด ที่มีอยู่มาพัฒนาให้อยู่ในสภาพที่เหมาะสมเพื่อทำการขาย
  เป็นเพียงการซ่อมแซมและปรับปรุงสภาพ จึงยังไม่มีการก่อสร้าง บ้าน อาคาร
  หรือโครงการขนาดใหญ่ แม้จะมีความผันผวนของต้นทุนการก่อสร้างอันเนื่องมาจากราคาน้ำมัน
  บริษัทฯจึงยังไม่มีปัจจัยเสี่ยงทางด้านต้นทุนโครงการมากนัก
  นอกจากนี้การดำเนินโครงการบ้านเอื้ออาทรที่ได้ดำเนินการมาเป้นระยะเวลาหนึ่งแล้วนั้น
  ก็ได้มีการกำหนดราคาที่ได้คำนึงถึงปัจจัยและผลกระทบต่างๆที่อาจเกิดขึ้นไว้แล้วเป็นราคาที่ชัดเจนและแน่นอน
  ทำให้บริษัทฯคาดว่าจะไม่ได้รับผลกระทบจากความเสี่ยงในด้านนี้มากนัก

2.  ความเสี่ยงด้านการเงิน อัตราดอกเบี้ย และอัตราแลกเปลี่ยน

  ภายหลังจากกระบวนการฟื้นฟูกิจการ บริษัทฯ มีหนี้สินในอัตราที่ต่ำ
  หนี้สินส่วนใหญ่เป็นภาระหนี้คงค้างมาจากแผนฟื้นฟูกิจการ
  ที่อยู่ในระหว่างการปฏิบัติตามแผนที่ยังคงเหลืออยู่ ซึ่งจะต้องชำระให้เสร็จสิ้นภายในระยะเวลา 4
  ปีนับจากนี้ ทั้งนี้จำนวนหนี้ดังกล่าวเป็นเงินสกุลบาท มีจำนวนที่แน่นอน
  และไม่มีดอกเบี้ยในระหว่างรอการชำระ บริษัทฯจึงไม่มีความเสี่ยงใดๆทางด้านการเงิน
  อัตราดอกเบี้ย หรือ อัตราแลกเปลี่ยน

3.  ความเสี่ยงด้านการให้สินเชื่อ

  เนื่องจากโครงการส่วนใหญ่ของบริษัทฯ มุ่งจับตลาดระดับกลางบนถึงระดับสูง
  ที่มีฐานะด้านการชำระหนี้ดี เป็นที่น่าเชื่อถือของสถาบันการเงิน
  บริษัทฯจึงคาดว่าจะไม่ได้รับผลกระทบจากความเสี่ยงด้านการให้สินเชื่อที่เป็นนัยสำคัญ

4.  ความเสี่ยงในการฟื้นฟูกิจการ

  บริษัทฯ ได้รับคำสั่งให้ยกเลิกการฟื้นฟูกิจการเมื่อวันที่ 14 พฤศจิกายน 2549
  หลังจากได้ดำเนินการสำเร็จตามแผนฟื้นฟูกิจการ
  ฉบับที่ได้รับความเห็นชอบจากศาลล้มละลายกลาง เมื่อวันที่ 24 เมษายน 2549
  โดยบริษัทฯได้เปลี่ยนแปลงทุนจดทะเบียนจากเดิม 3,677,468,400 บาท (367,746,840
  หุ้นๆละ 10 บาท) เป็น 5,333,333,333 บาท (5,333,333,333 หุ้นๆละ 1 บาท)
  และได้ชำระเงินและโอนทรัพย์เพื่อชำระหนี้แก่บรรดาเจ้าหนี้ได้เกือบทั้งหมด
  คงเหลือเจ้าหนี้ที่ยังคงผูกพันกันตามแผนต่อไปในอนาคต
  และหนี้ที่ยังไม่ถึงกำหนดชำระหรือยังไม่เป็นที่สิ้นสุดนั้น
  การออกจากแผนฟื้นฟูกิจการโดยไม่มีเจ้าหนี้ใดๆร้องคัดค้านการออกจากแผนฯไปยังศาลฎีกา
  อำนาจในการบริหารกลับสู่ผู้บริหารเดิม
  เจ้าหนี้ที่ไม่ได้มายื่นขอรับชำระหนี้ตามกระบวนการฟื้นฟูกิจการถือว่าสละสิทธิในหนี้นั้น
  ทำให้บริษัทฯไม่มีความเสี่ยงใดๆการจากฟื้นฟูกิจการ

5.  ความเสี่ยงของบริษัทฯที่อยู่ในข่ายอาจถูกเพิกถอนจากการเป็นบริษัทจดทะเบียนในตลาดหลักทรัพย์แห่งประเทศไทย

  หลังจากบริษัทฯ ได้ได้รับคำสั่งให้ออกจากแผนฟื้นฟูกิจการเมื่อวันที่ 14 พฤศจิกายน 2549
  บริษัทฯได้ยื่นหนังสือไปยัง ตลาดหลักทรัพย์แห่งประเทศไทย
  เพื่อขอย้ายกลับเข้าสู่หมวดธุรกิจอสังหาริมทรัพย์ตามเดิม
  ภายหลังจากได้มีการตรวจสอบข้อมูลของบริษัทฯในด้านต่างๆ ตามเกณฑ์ของตลาดหลักทรัพย์แล้ว
  บริษัทฯก็ได้กลับเข้าทำการซื้อขายตามปกติ ในเดือน ธันวาคม 2549
  ความเสี่ยงที่บริษัทฯอยู่ในข่ายอาจถูกเพิกถอนจากการเป็นบริษัทจดทะเบียนในตลาดหลักทรัพย์
  หลังจากที่ตลาดหลักทรัพย์ได้ย้ายบริษัทฯไปยัง
  กลุ่มบริษัทจดทะเบียนที่แก้ไขการดำเนินการไม่ได้ตามกำหนด (Non-Performing Group)
  เมื่อวันที่ 3 กรกฎาคม 2549 จึงเป็นอันยุติไป